Legal Document

Category: 1

Text:
17. ΒΑΣΙΛΙΚΟΝ ΔΙΑΤΑΓΜΑ της 22 Δεκ. 1939/3 Ιαν. 1940 Περί κηρύξεως φυλλοξηριώντος του Νομού Λαρίσης, πλην των περιφερειών Ζαγοράς. Έχοντες υπ’ όψει το άρθρ. 39 του Νόμ. 214 «περί μέτρων προστασίας κατά της φυλλοξήρας», προτάσει του Ημετέρου επί της Γεωργίας Υπουργού, μετά σύμφωνον γνωμοδότησιν του Ανωτέρου Αντιφυλλοξηρικού Συμβουλίου, απεφασίσαμεν και διατάσσομεν. Άρθρον μόνον.-Κηρύσσεται φυλλοξηριών ο Νομός Λαρίσης πλην τμήματος αυτού της περιφερείας Ζαγοράς, περιλαμβανομένης εντός ζώνης διαχωριζομένης υπό γραμμής, η οποία άρχεται από του ακρωτηρίου Ασπρόβραχος–παρά τον κάβον Κουτσουμπού–και προχωρεί δια του χωρίου Βένετο εις την κορυφογραμμήν του όρους Πηλίου, ην ακολουθούσα καταλήγει εις το χωρίον Λαμπινού και εκ τούτου εις την θάλασσαν. Το τμήμα τούτο του Νομού Λαρίσης παραμένει αμόλυντον φυλλοξήρας. Αι κτηματικαί περιοχαί των ανωτέρω χωρίων, εφ’ ων διέρχεται η διαχωριστική γραμμή της κηρυσσομένης φυλλοξηριώσης περιφερείας από την παραμένουσαν αμόλυντον, συμπεριλαμβάνεται εις την φυλλοξηριώσαν περιοχήν. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. 16.Ε.γ.14-17 Προστασία κατά της φυλλοξήρας